 የኢትዮጵያ አየር ኃይል የምረቃ ሥነ ሥርዓት
የኢትዮጵያ አየር ኃይል ሐሙስ ግንቦት 23 ቀን 2010 ዓ.ም. በደብረዘይት የማሠልጠኛ ተቋም (አካዴሚ) ከ400 በላይ የአውሮፕላን አብራሪዎችንና ቴክኒሻኖችን አስመርቋል፡፡ በምረቃ ሥነ ሥርዓቱ ላይ በክብር እንግድነት የተገኙት ፕሬዚዳንት ሙላቱ ተሾመ (ዶ/ር)፣ አየር ኃይሉ ዘመናዊነቱን ጠብቆ የአገርን ሰላምና ደኅንነት ለማስጠበቅ እያደረገ ያለውን ንቁ ተሳትፎ አጠናክሮ እንዲቀጥል አሳስበዋል፡፡ ከተመራቂዎቹ መካከል በዋነኝነት 25 አብራሪዎች ሲሆኑ፣ 125 ቴክኒሻኖች እንደሆኑም ለማወቅ ተችሏል፡፡ ተመራቂ የአየር ኃይል አብራሪዎች በሥነ ሥርዓቱ ላይ ለተገኙት የክብር እንግዳና ሌሎች እንግዶች የአየር ላይ ትዕይንት አሳይተዋል፡፡ ከግራ ወደ ቀኝ የአየር ላይ ትዕይንቱን በመከታተል ላይ የሚታዩት የመከላከያ ሚኒስትሩ አቶ ሞቱማ መቃሳ፣ ፕሬዚዳንት ሙላቱ ተሾመ (ዶ/ር)፣ የጦር ኃይሎች ጠቅላይ ኤታ ማዦር ሹም ጄኔራል ሳሞራ የኑስ፣ እንዲሁም ምክትል ጠቅላይ ኤታ ማዦር ሹምና የአየር ኃይል ዋና አዛዥ ጄኔራል አደም መሐመድ ናቸው፡፡